cyanic-selkie/wikianc huggingface dataset:
רמו פורר
קריירה
בשנת 2020 זכה בעונה השלישית של הגרסה השווייצרית לתוכנית הטלוויזיה "The Voice". הוא ביצע בשלב הגמר את השיר "Sign of the Times" של הארי סטיילס. לאחר מכן הוחתם בחברת יוניברסל מיוזיק גרופ. סינגל הבכורה שלו, "Home", הגיע למקום ה-93 במצעד הפזמונים השווייצרי.
המלחמה ההבסבורגית-עות'מאנית (1716–1718)
המלחמה ההבסבורגית-עות'מאנית התנהלה בין אוסטריה לבין האימפריה העות'מאנית. הסכם קרלוביץ שנחתם בשנת 1699 לא היה מקובל על האימפריה העות'מאנית, ושתים עשרה שנים לאחר מכן, החלו העות'מאנים במסע נקמה על התבוסה שלהם בקרב וינה בשנת 1683. ראשית, הווזיר הגדול בלטצ'י מהמט הביס את צבא האימפריה הרוסית בפיקודו של פיוטר הגדול במהלך המלחמה העות'מאנית-רוסית (1710–1711). לאחר מכן, במהלך המלחמה הוונציאנית-עות'מאנית (1714–1718), כבש הווזיר הגדול סילחדר דמט עלי פאשה מחדש את מוראה מהרפובליקה של ונציה בשנת 1715. כתגובה, אוסטריה, שהייתה ערבה בהסכם קרלוביץ, איימה על האימפריה העות'מאנית, ובתגובה האימפריה העות'מאנית הכריזה מלחמה נגד אוסטריה.
ארגון שחקני הכדורגל בישראל (1984-2014)
ארגון שחקני הכדורגל בישראל הייתה עמותה רשומה שהוקמה בשנים 1984–1985 על ידי שחקני כדורגל ישראליים, אשר התאגדה בכדי לייצג את שחקני הכדורגל ולקדם את עניינם. הארגון פעל עד 2014, אז הוחלף בידי ארגון השחקנים החדש.
ביטול הממשל הצבאי על ערביי ישראל
הממשל הצבאי
מערכת הממשל הצבאי הוטלה על השטחים שנכבשו על ידי צה"ל במלחמת העצמאות, והיו מיועדים ברובם, על פי תוכנית החלוקה, להיות חלק מהמדינה הערבית. מפקדו הראשון היה האלוף אלימלך אבנר.
הממשל הצבאי בין השנים 1958–1963
בשנת 1963 נערכה ברחבה שלפני קולנוע מוגרבי בתל אביב, הפגנה רבת משתתפים של קהל מעורב יהודי וערבי אנשי רוח ידועים כמו פרופ' מרטין בובר, פרופ' ישעיהו ליבוביץ, פרופ' אפרים אלימלך אורבך פרופ' דן פטינקין ואחרים. המשתתפים חתמו על פניה ציבורית לביטול הממשל. בשנים 1962 ו-1963 שוב עלו הצעות לביטול הממשל ושוב נדחו.
שלבי ביטול הממשל הצבאי 1963–1966
לוי אשכול לא ראה קשר בין הסכסוך הערבי-ישראלי לבין הממשל הצבאי. לדעתו צמצום או ביטול הממשל הצבאי אינם מחלישים את כוח ההרתעה של ישראל כלפי מדינות ערב. הוא לא ראה קשר בין חוזקו וכושר עמידתו של צהל לבין פעילותן של מדינות ערב מחוץ לישראל והקשר של שניהם לצורך בממשל הצבאי ששולט בערבים בישראל. תפיסת עולמו הייתה הומניסטית וליברלית יותר. הוא ראה בממשל הצבאי רע הכרחי בזמן נתון. אולם כאשר הוכיח המצב בשטח שאין בו שום יתרון, שאף לוי אשכול לבטל אותו. יתר על כן, הטרידה אותו הדאגה שפגיעה בחירותם של ערביי ישראל תיצור עוינות ותסכול שיגרמו להיותם סיכון ביטחוני בטווח הארוך.
בנאום בכנסת הודיע לוי אשכול על ביטול המנגנון הצבאי החל מתאריך ה-1 בדצמבר שנת 1966. כיוון שהממשל הצבאי פעל מכוח הוראות צבאיות לא היה צורך לשנות שום חוק בהחלטת הכנסת. על פי הודעתו התברר שלא יבוטלו אזורי הביטחון ומתן רישיונות תנועה יהיה מעתה תחת טיפולה של משטרת ישראל.
תורה מן השמים
תיאור מותו של משה
רבינו בחיי בפירושו על התורה חולק על אבן עזרא הסובר שיהושע כתב פסוקים אלו בנבואה:
תורה שבעל פה
גם בעניין התורה שבעל פה, קיימות מובאות רבות במסורת היהודית, לפיהן היא ניתנה מאת האלוהים למשה, כאשר הוא שהה בהר סיני, ארבעים יום ולילה, בתקופת מתן תורה. בספר יהושע כתוב ובהמשך. מהכפילות שבין הפסוקים והשוני ביניהם הסיקו פרשנים כי מדובר על ספר התורה הכתוב ובנוסף אליו על התורה שבעל פה.
מיקי הקוסם
עלילה
בתיאטרון מקומי, מיקי מאוס מופיע כקוסם, עם גופי המשמש כעוזר במה. כאשר דונלד דאק הקנאי מנסה לחבל במופע של מיקי, הוא הופך לקורבן של תעלולי הקסם הרבים שלו. בסופו של דבר, דונלד יורה את הזיקוקים מאקדח הנורים של מיקי אך בטעות גורם לבמה לקרוס עליהם. מיקי וגופי צצים ללא פגע מבין ההריסות, אבל דונלד נשרף כליל ומשתולל בכעס באופן המפורסם שלו.
ראהאן (סדרת טלוויזיה)
הסדרה שודרה במקור החל מ-22 בדצמבר 2008 עד שנת 2009, כאשר בצרפת היא שודרה בערוץ Canal+ Family ובאיטליה בערוץ RAI. בישראל הסדרה שודרה בדיבוב עברי בערוץ Yes Kidz החל מ-2 באפריל 2017. לסדרה הופקה עונה אחת הכוללת 26 פרקים באורך 26 דקות.
סורופטימיסט
המועדונים השונים מאורגנים ב-4 פדרציות שונות תחת ארגון גג אחד שמרכזו בקיימברידג' שבבריטניה. בישראל קיימים 17 מועדונים של הארגון אשר שייכים לפדרציה האירופית. הארגון הוקם בארץ על ידי פרופסור רחל שלון בחיפה.
גביע המדינה בכדורגל 1971/1972
הפועל תל אביב ניצחה במשחק הגמר ובכך זכתה בגביע השביעי שלה.
מיכל הקטנה (סרט, 2011)
תקציר העלילה
מיכל הקטנה היא ילדה קטנה ונחמדה שרוצה לגדול ואוהבת ילדים. היא לבושה בחולצה עם סוכרייה על מקל. לילה אחד, בחלומה, היא מופיעה, שרה, רוקדת ופוגשת המון ילדים. כשהיא מתעוררת, היא מגלה שחלומה אכן הפך למציאות. היא נמצאת על הבמה, מוקפת ילדים, אהבה ואושר.
K-391
קנת' נילסן (בנורווגית: Kenneth Nilsen; נולד ב-2 בנובמבר 1994), הידוע בשם הבמה K-391, הוא מפיק מוזיקלי נורווגי. הוא ידוע בשל הסינגל "Ignite", שבו שיתף פעולה עם אלן ווקר, יולי ברגן וסונגרי, שהגיע למקום הראשון בנורווגיה.
דורית שרצר
דורית שרצר (נולדה בשנת 1939), היא שחיינית עבר ישראלית, אלופת ישראל בשחייה במשחה ל-100 מטר פרפר (1954 ו-1955) ושיאנית ישראל בשחייה במשחים בסגנון פרפר.
1956
בתחרות שנערכה בהאג הולנד ביולי 1956 קבעה שרצר במשחה ל-100 מטר פרפר שיא ישראלי חדש של 1:35.6 דקות. באליפות ישראל בשחייה שנערכה באוקטובר אותה שנה היא זכתה במדליית כסף במשחה ל-100 מטר פרפר בשיא ישראלי לנוער חדש של 1:33.6 דקות, אחרי חברתה לקבוצה שושנה ריבנר (1:33.2 דקות).
מרכז המידע והידע הלאומי למערכה בקורונה
הגוף נסגר ב-14 ביולי 2022 והמשימה הועברה לאנשי משרד הבריאות.
הקמת המרכז וייעודו
מרכז המידע הוקם בחודש מרץ 2020, עם תחילת התפרצות נגיף הקורונה בישראל, בעקבות פניית משרד הבריאות לאגף המודיעין. עם היווסדו, עסק המרכז במחקר מדיניות המאבק בקורונה בקרב כלל מדינות העולם. המרכז הוקם באחריות חטיבת המחקר באמ"ן ובסיוע של יחידה 8200.
מבנה המרכז
בראשות מרכז המידע והידע הלאומי למערכה בקורונה עמד קצין בדרגת סגן-אלוף, ששירת בשגרה בחטיבת המחקר של אמ"ן.
אנדריי פאניוקוב
במועדונים
בקיץ 2016 הושאל לקבוצת "ספורטינג בראגה" הפורטוגזית למשך שנה, עם אופציה לרכישה על ידי הקבוצה. במהלך העונה הוא הועבר לקבוצה השנייה ושיחק רק 6 משחקים. ב-30 בינואר 2017 החוזה הסתיים בהסכמה הדדית. בפברואר 2017 חזר ל"אטלנטאס".
מארק קופי
WWE (2018–היום)
לאחר קיום טורניר אליפות בריטניה, שבו השתתף אחיו, ג'ו קופי, מארק החל ללוות אותו לקרבות במסגרת פרקי התוכנית השבועית NXT UK. כעבור כמה זמן ג'ו הקים את קבוצת Gallus שכללה אותו, את מארק ואת המתאבק וולפגנג. הקבוצה נכנסה לפיוד עם קבוצת בריטיש סטרונג סטייל (פיט דאן, טרנט סבן וטיילר בייט). ב-9 בינואר 2019, הקבוצות נפגשו לקרב שלושה נגד שלושה אשר שימש כקרב המרכזי של אותה התוכנית, כאשר קבוצת Gallus יצאה עם ידה על העליונה. ב-13 במרץ בפרק של התוכנית NXT UK, האחים קופי הפסידו בקרב זוגות לפיט דאן ו-וולטר. ב-17 באפריל, האחים קופי ניצחו בקרב זוגות את ראול מנדוזה והומברטו קאריו. באירוע NXT UK TakeOver: Cardiff, שנערך ב-31 באוגוסט, מארק וולפגנג כשלו בניסיונם לזכות באליפות הזוגות של NXT UK לאחר שהפסידו לפלאש מורגן ובסטר ומארק אנדרוז בקרב זוגות משולש אשר כלל בנוסף את ג'יימס דרייק וזאק גיבסון. ב-17 באוקטובר בפרק של התוכנית NXT UK (שהוקלט ב-4 באוקטובר), השניים ניצחו את פלאש מורגן ובסטר ומארק אנדרוז וזכו באליפות הזוגות של NXT UK. ב-12 בדצמבר, קרב אליפות הזוגות של NXT UK בין אלופי הזוגות, וולפגנג ומארק קופי לבין אימפריום (פביאן אייכנר ומרסל ברטל) הסתיים ללא הכרעה לאחר שמארק אנדרוז, פלאש מורגן ובסטר ו-Grizzled Young Veterans (זאק גיבסון וג'יימס דרייק) הפריעו. לאחר מכן, הג'נרל מנג'ר של התוכנית, ג'וני סיינט ועוזרו, סיד סקאלה, הכריזו ש-Gallus יגנו על אליפות הזוגות של NXT UK נגד מארק אנדרוז ופלאש מורגן ובסטר, Grizzled Young Veterans ואימפריום בקרב סולם מרובע באירוע בבלקפול. ב-8 בינואר 2020 בתוכנית NXT, קופי וולפגנג הודחו מטורניר הזוגות לזכר דאסטי רודס על ידי The Undisputed Era (בובי פיש וקייל אוריילי) כבר בסיבוב הראשון. ארבעה ימים לאחר מכן באירוע NXT UK TakeOver: Blackpool II, הם הגנו בהצלחה על אליפות הזוגות נגד אימפריום, Grizzled Young Veterans, ומארק אנדרוז ופלאש מורגן ובסטר בקרב סולם מרובע. ב-13 בפברואר, קופי וולפגנג ניצחו את דני בורץ' ואוני לורקאן בקרב שאינו היה על חגורות אליפות הזוגות. ב-19 במרץ, Gallus ניצחו את דייב מסטיף, פלאש מורגן ובסטר וטרנט סבן. ב-17 בדצמבר, השניים הגנו בהצלחה על חגורות האליפות נגד פריימט וויילד בור. ב-25 בפברואר 2021, Gallus הפסידו את חגורות האליפות לפריטי דדלי (לואיס האולי וסם סטוקר) לאחר תקופת כהונה של 497 ימים. ב-29 באפריל, קבוצת Gallus ניצחה את קבוצת Symbiosis (אדי דניס, פריימט וטייסון טי בון). ב-24 ביוני, קופי גבר על שה סמואלס. ב-15 ביולי בפרק של התוכנית NXT UK, קופי כשל בניסיונו לזכות באליפות גביע המורשת של NXT UK לאחר שהפסיד לאלוף, טיילר בייט בתוצאה 2–1. ב-16 בספטמבר בפרק של התוכנית NXT UK, האחים קופי כשלו בניסיונם לזכות באליפות הזוגות של NXT UK לאחר שהפסידו לפריטי דדלי. ב-3 במרץ 2022, קופי ניצח את שה סמואלס. ב-31 במרץ, קופי לא צלח במשימתו לזכות באליפות גביע המורשת לאחר שהפסיד לאלוף, נועם דר בתוצאה 2–1. לעומת זאת, הוא זכה בתואר זה ב-14 ביולי לאחר שניצח את האלוף, נועם דר בתוצאה 1–2. באירוע Worlds Collide, שנערך ב-4 בספטמבר, קופי וולפגנג השתתפו בקרב הדחות זוגות מרובע אשר איחד את אליפות הזוגות של NXT ואת אליפות הזוגות של NXT UK, שבסופו פריטי דדלי (אלטון פרינס וקיט וילסון) ניצחו.
יחסי הולנד–צ'ילה
יחסי הולנד–צ'ילה הם יחסי החוץ בין ממלכת ארצות השפלה לבין הרפובליקה של צ'ילה.
אוון ג'וגיה
קריירה
בשנת 2010 שיחק במותחן "טריפל דוג" לצד ג'אנל פאריש. בשנת 2011 יצא סרט עצמאי נוסף בו שיחק ג'וגיה בתפקיד ראשי "Finding Hope Now". ב-2012 כיכב בסרט נוסף של ניקלודיאון בשם "Rags". באותו זמן הודיעה חברת ניקלודיאון על סיום הפקת הסדרה ויקטוריוס לאחר 4 עונות. בקיץ 2013 עלתה סדרת הטלוויזיה "מסובך" (Twisted) ברשת ABC Family בו כיכב ג'וג'יה בתפקיד הראשי של דני דסאי, נער בן 16.
בשנת 2016 שיחק במותחן "הטביעה", סרט אמריקאי-הונג קונגי בכיכובה של ג'וליה סטיילס.
סלמנדרה צפון-מערבית
תיאור
סלמנדרה צפון-מערבית בוגרת יכולה להיות סלמנדרה שעברה גלגול למין יבשתי או מין נאוטוני השוכן במים.
רבייה
הראשנים בוקעים מהביצים בין שבועיים לתשעה שבועות אחרי ההטלה כתלות בטמפרטורת המים. גודלם בין מילימטר ל-35 מילימטרים והם נושמים דרך זימים נוצתיים משני צדי הגוף. מרבית הבוגרים באזורים הנמוכים מפתחים ריאות ויוצאים מהמים כשהם בני 12 עד 14 חודשים, כלומר באביב שלאחר הבקיעה מהביצה. גודלם אז כ-8.5 סנטימטרים. אצל בוגרים במקומות הגבוהים התהליך מתרחש בשנתם השלישית, אם כי חלקם נשארים נאוטנים וקיים קשר ברור לגובה, ליציבות הסביבה המימית, ולהיעדרות דגים במים. סלמנדרות יבשתיות ונאוטוניות יכולות להתקיים באותה אוכלוסייה.
תוכי אדום-מצח
תוכי אדום-מצח או ג'רדין (שם מדעי: Poicephalus gulielmi) הוא מין של תוכיים קטנים שמוצאו מאפריקה. צבעו של תוכי אדום-מצח ירוק והוא ניזון מפירות, ירקות וגרעינים. לתוכי אדום-מצח שלושה תת-מינים ששונים בגודלם, צבעם ומקום תפוצתם.
רוב הניצוי של תוכי אדום-מצח ירוק כאשר קצוות הכנף כהות יותר ולעיתים שחורות, ורק בגלל זה השוליים הירוקים הקטנים בכל כנף. מבנה גופו חסון. בעל מקור גדול, שצבעו לבן וקצהו שחור. על מצחו יש "כתר" בצבע כתום-אדום ולעיתים גם על פנים הירכיים. חלקם הקדמי של הכנפיים בקצוות, אצל הצעירים הופעת הכתר מתחילה בגיל שנה ונמשכת לאורך שלוש שנים עד אשר הכתר נמשך לאורך כל הראש ולעיתים אף נראה ככיפה.
יולנדה דה רובר
יולנדה דה רובר (בהולנדית: Jolanda de Rover; נולדה ב-10 באוקטובר 1963) היא שחיינית עבר מהולנד. אלופה אולימפית במשחה ל-200 מטר גב.
ביוגרפיה
באולימפיאדת מוסקבה (1980) סיימה דה רובר במקום תשיעי במשחה ל-200 מטר גב בתוצאה של 2:17.12 דקות ובמקום 12 במשחה ל-100 מטר גב בתוצאה של 1:04.79 דקות.
משפחת ואנדרבילט
אישים בולטים
בנו של ויליאם הנרי, ג'ורג' ו. ואנדרבילט השני (George Washington Vanderbilt II), הקים את אחוזת בילטמור בסגנון רנסאנס צרפתי ליד אשוויל, שבצפון קרוליינה. האחוזה נבנתה בין השנים 1896 ו-1902 והיא הבית הגדול ביותר בארצות הברית שנמצא בבעלות פרטית. האחוזה, ששטחה הבנוי עומד על 16,200 מ"ר, נמצאת עדיין בבעלות המשפחה והיא משמשת כמוזיאון.
פייטיזם
באופן טיפוסי לנצרות הפרוטסטנטית, הפייטיזם מבוסס על האמונה כי המאמין יכול לקבל מחילה על חטאיו רק בהתערבות החסד האלהי. מחילת החטא צריכה להתלוות בשינוי טוטלי, ולא רק בשיפור או תיקון. ההארה של פאולוס הקדוש בדרך לדמשק היא האב טיפוס המובהק לשינוי מסוג זה.
מחוץ לדת הנוצרית הפרוטסטנטית, יסודות מקבילים במידה מסוימת לפייטיזם ניתן לראות בתנועה היאנסניסטית בקרב הקתולים בצרפת במאה ה-17, הקתולים באנגליה ובצפון אמריקה (דרך פייטיסטים שהמירו את דתם לדת הרומית-קתולית, כדוגמת פרדריק ויליאם פייברו) ואף ביהדות - התנועה החסידית מיסודו של הבעל שם טוב (1760-1700).
מועצה מקומית
בישראל, מועצה מקומית היא רשות מקומית בעלת אופי עירוני בדרך כלל, שמספר התושבים המתגוררים ביישוב עליה היא אחראית, קטן מכדי להכריז עליה כעל עירייה.
ורד רמון-ריבלין
ביוגרפיה
ב-1995 החלה לעבוד ב"גלובס". ב-2007 מונתה לעורכת הראשית של "ליידי גלובס", מוסף הנשים של גלובס אותו ערכה עד סגירתו.
The House Is Burning
הוצאה וקידום
בראיון שערך The Fader במאי 2021 הודיע רשאד כי האלבום צפוי לצאת ביוני. כעבור כמה ימים, ב-7 במאי, הוציא את הסינגל המוביל מתוך האלבום, "Lay Wit Ya", בהשתתפות דיוק דוס, שלווה בווידאו קליפ בבימויו של עומר ג'ונס. הקרדיטים של השיר בפלטפורמות הדיגיטליות גילו כי הוא חתם על עסקה משותפת עם חברת התקליטים וורנר רקורדס. ב-18 ביוני הוציא רשאד את הסינגל השני מתוך האלבום, "Headshots (4r da Locals)", לו פורסם וידאו קליפ שבוים על ידי ג'ק בגרט ומז היירס כעבור שישה ימים. ב-7 ביולי חשף רשאד את עטיפת האלבום ותאריך צאתו ברשתות החברתיות. בתאריך 17.11.2021 פרסם רשאד בחשבון האינסטגרם שלו את גרסת ה-homies begged לאלבומו השלישי The House Is Burning הכולל עוד ארבעה שירים נוספים ביניהם רמיקס לאחד משירי האלבום באירוחם של פרוג'קט פאט וג'וסי ג'יי. זאת לא הפעם הראשונה שרשאד מוציא גרסה כזאת אם כי באלבומו השני The sun's Tirade הכניס את השיר Find a Topic כשיר שלא היה אמור להיכנס. ב-19.11.2021 יצאה לבסוף הגרסת דלוקס של האלבום.
שובר קופות
ישנם מדדים שונים על מנת לאמוד עד כמה סרט מסוים הכניס, בהם: ההכנסות שהניב הסרט בקופות במהלך סוף השבוע הראשון לצאתו לאקרנים, וסך כל ההכנסות שהניב הסרט מאז יצא לאקרנים. לרוב מדדים אלו נאמדים על פי מכירות כרטיסים.
קתדרלת אוסלו
היסטוריה
קתדרלת אוסלו הנוכחית היא הקתדרלה השלישית באוסלו, נורווגיה. הראשונה, קתדרלת האלוורדס (Hallvardskatedralen), נבנתה על ידי זיגורד הראשון, מלך נורווגיה במחצית הראשונה של המאה ה-12, ושכנה סמוך לארמון הבישוף העתיק באוסלו (Oslo Bispeborg), כ-1.5 קילומטרים ממזרח לקתדרלה של ימינו.
שיפוץ
עבודות אמנות מהתקופה האחרונה בקתדרלה כוללות חלונות ויטראז' בבית המקהלה מאת שהותקנו בין השנים 1910–16, דלתות הברונזה של השער המערבי שבוצעו על ידי דגפין ורנסקול (Dagfin Werenskiold ;1892–1977) בשנת 1938, ופסל הכסף עם סצנת הקודש של הפסל האיטלקי  משנת 1930. קישוטי התקרה הם של הצייר הנורווגי (1889–1970). במחצית השנייה של שנות התשעים הותקן העוגב הראשי שנבנה על ידי רייד וברג מ, מאחורי חזית הבארוק העתיקה.
אליעז סגל
ביוגרפיה
אליעז סגל נולד וגדל בראשון לציון. הוא בוגר החוג לפילוסופיה באוניברסיטת חיפה ובעל תואר דוקטור בפסיכולוגיה קוגניטיבית מהאוניברסיטה העברית בירושלים. לימד סטטיסטיקה ופסיכולוגיה בישראל ובארצות הברית. פרסם בכתבי-עת מקצועיים בנושאים: יצירתיות בפתרון בעיות ופילוסופיה של הפסיכולוגיה.
סוסון-ים דורבני
מאפיינים
סוסון הים חי במפרץ אילת, והוא חלק מתוכנית שימור של החברה להגנת הטבע והמצפה התת-ימי, שמגדלים את אוכלוסיית סוסון הים הדורבני ועוזרים לה להשתקם במצפה, בכך שהם מחזיקים כמה פרטים מתרבים במצפה התת-ימי, מגדלים אותם לבגרות בסביבה מוגנת, ומשחררים אותם למפרץ כשהם בוגרים ויכולים להגן על עצמם.
טומוקו קאשיקי
קריירה
למרות הכשרתה הקודמת בניהונגה ,  ציורים של קאשיקי מושווים לעיתים קרובות לעבודות סוריאליסטיות בגלל האיכות ה"נמסה" של הנושא והטכניקה האישית שלה''. ''
Congratulations (שיר של קליף ריצ'רד)
רקע
השיר המשיך להיות פופולרי ונבחר להוביל את התוכנית לציון חמישים שנה לאירוויזיון, שנקראה על שם השיר "Congratulations: 50 Years of the Eurovision Song Contest". כמו כן ריצ'רד ביצע את השיר בחגיגות היובל של יום הניצחון באירופה בשנת 1995, אף על פי שהשיר נכתב הרבה אחרי סיום מלחמת העולם השנייה.
סאם וקאט
בפגישה של ניקלודיאון שנקבעה מראש ב-13 במרץ 2014 בה השתתפו מפרסמי התוכנית, ראש התכנות, רוסל היקס, קבע כי "סם וקאט" תמשיך לעונה שנייה. מפיק הסדרה דן שניידר סיפר לבלוג השבועי Adweek שהעונה השנייה של התוכנית אמורה להיות באורך של 20 פרקים. לאחר מכן, באותו החודש, מקורות אחרים בחברת ניקלודיאון קבעו כי ההחלטה לחדש את התוכנית בעונה שנייה אינה החלטה רשמית. ב-3 באפריל 2014, ניקלודיאון שמו את התוכנית בהפסקת ייצור, מה שגרם ליצירת שמועות רבות על ביטול התוכנית. לאחר ששודרו 33 פרקים מהתוכנית, ניקלודיאון הוציאו פרומו שמבשר כי נותרו עוד שני פרקים שיעלו לאוויר. ב-13 ביולי 2014, לאחר שלושה חודשים של הפסקה, ניקלודיאון ביטלו את התוכנית, לאחר שהפיקו 36 פרקים מתוך 40. כלי התקשורת ייחסו את הביטול לבעיית שכר בין ג'נט מקארדי לאריאנה גרנדה וניקלודיאון, לריב בין מקארדי וגרנדה ולרצון של שתי השחקניות להמשיך לפרויקטים אחרים. הפרק האחרון שודר ב-14 ביולי 2014, ביום בו התקיים טקס פרסי בחירות הספורט של הילדים של ניקלודיאון הראשון.
הופעות אורח מיוחדות
בחלק מהפרקים של סאם וקאט התארחו דמויות מ-iCarly ומוויקטוריוס.
הפקת התוכנית
במקור, שניידר רצה שהשקת התוכנית תתקיים ב-23 במרץ 2013, באותו הזמן שבו טקס פרסי בחירת הילדים של ניקלודיאון 2013 מתרחש; בהמשך, ניקלודיאון רצו שהתוכנית תושק בסתיו. ב-18 באפריל 2013, שתי הכוכבות של הסדרה ג'נט מקארדי ואריאנה גרנדה אישרו בחשבונות הטוויטר שלהן שההשקה נקבעה לחודש יוני.
רווק פלוס ילד (סדרת טלוויזיה)
הפקה
בסך הכל הופקו 33 פרקים על פני שתי עונות.
יו גייטסקל
קריירה פוליטית מוקדמת
במהלך מלחמת העולם השנייה עבד גייטסקל כעובד מדינה במשרד ללוחמה כלכלית, משרד שהוקם בתקופת המלחמה, ולא שרד לאחריה. בבחירות הכלליות של שנת 1945 התמודד גייטסקל לפרלמנט מטעם מפלגת הלייבור במחוז לידס דרום, שהיה מחוז עוני שמצביעיו היו מבני מעמד הפועלים. הנהגת המפלגה היססה אם לאשר את התמודדות במחוז זה בגלל היותו מרקע של מעמד בינוני גבוה, אך לבסוף ההתמודדות אושרה וגייטסקל זכה במושב בפרלמנט והלייבור זכה לניצחון היסטורי, ומנהיגו קלמנט אטלי היה לראש ממשלת בריטניה.
מנהיג האופוזיציה
תקופתו של גייטסקל כמנהיג המפלגה נחשבת לתקופה קשה במפלגת הלייבור, וניתן לייחס את קשיי המפלגה לשגשוג שלאחר המלחמה, שהובל במידה רבה על ידי השמרנים. המפלגה הייתה מחולקת לשתי סיעות ברורות "בוואניסטים" ו"גייטסקליסטים". המחלוקת בין הצדדים נסבה בעיקר על נושא פירוק הנשק הגרעיני, בו תמכו הבוואניסטים, ולו התנגדו הגייטסקליסטים. מנושא זה נגזרו עמדות מנוגדות בנושאים שונים כגון מעורבותה של בריטניה בנאט"ו והיחס לברית המועצות ולארצות הברית. בתחילה היו חילוקי הדעות ברמה שאיפשרה שיתוף פעולה. גייטסקל מינה את בוואן לממשלת הצללים שהקים, כשר הצללים לענייני המושבות, ולאחר מכן כשר הצללים לענייני החוץ. בתקופת מלחמת סיני היה זה בוואן שניסח את עמדת המפלגה כלפי פעולותיו של ראש הממשלה אנתוני אידן, אך היה זה גייטסקל שהוביל כלפי חוץ את ההתנגדות לפעולותיו של אידן, ונאומיו בעניין זה נחשבים לשיא של הקריירה שלו כמנהיג אופוזיציה. ב-1956 שב בוואן והתמודד על תפקיד גזבר המפלגה, אל מול המועמד הגייטסקליסטי ג'ורג' בראון, וניצח. באופן אירוני נאלץ בוואן לפרוש מהנהגת ה"בוואניסטים" לאחר שבנאום פומבי בוועידת הלייבור, ב-1957 הביע התנגדות לפירוק הנשק הגרעיני.
רשות מקומית
צורות של רשויות מקומיות בעולם
בישראל נהוגה חלוקה לרשויות מקומיות, ונכון ל-2021 היו בישראל 257 רשויות מקומיות, כולל עיריות, מועצה מקומית, מועצה אזורית ומועצה מקומית תעשייתית.
במדינות רבות, בהן בולטת ארצות הברית, קיימת חלוקת סמכויות משמעותית בין השלטון הפדרלי, לבין השלטון המדינתי שמחזיק מוסדות חקיקה ושיפוט עצמאיים. ביתר המדינות, דוגמת ישראל, קיימת סמכות מסוימת לשלטון המקומי, בדרגות משתנות.
צעדות שוויון בפולין
רקע
רק מספר צעדות נערכו בפולין עד סוף שנות העשרים של המאה העשרים. עם זאת, לאחר שמפלגת השלטון השמרנית חוק וצדק החלה לפעול נגד זכויות הלהט"ב, התפשטו המצעדים לעיריות שמרניות יותר ובשנת 2019 נערכו מעל 25 צעדות, לעומת 7 בשנת 2017 ו-15 בשנת 2018 כתגובה לרטוריקת ההומופוביה של המפלגה.
קרקוב
המצעד השלישי בעיר התקיים ב-21 באפריל 2007 וגם בו השתתפו כ-2,000 איש. מפגינים הומופובים ניסו לשבש את קיומו מספר פעמים אשרר מתוכם כ-13 נעצרו על ידי האבטחה. ביניהם היו חמישה קטינים, בהם שני צעירים בני 16 שנמצאו עם חומרים פירוטכניים. הצעדה הרביעית התקיימה ב-26 באפריל 2008, 6 ממתנגדיה נעצרו עקב התפרעות ותקיפה של קצין אך ממשתתפי הצעדה לא נפגעו. הצעדה גונתה על ידי הכנסייה הקתולית. הצעדה החמישית בעיר הייתה לראשונה מופרדת מפסטיבל התרבות לסובלנות והתקיימה ב-16 במאי 2009 כחלק מ-"פסטיבל מאי קוויר" שהוקם לראשונה אשר לקחו בו כ-400 איש חלק. בשנים שלאחר מכן, מצעדי הגאווה בעיר שונו משמם הקודם של "צעדת הסובלנות" ל-"מצעד הגאווה" והתקיימו בשלווה רבה יותר מבעבר.
ייליך
היסטוריה
ייליך נכבשה על ידי הרפובליקה ההולנדית עד 1621–22 כאשר הספרדים כבשו את המבצר לאחר חמישה חודשי מצור. השליטה בעיר עברה מאוחר יותר לידי רוזנות פפאלץ-נויבורג, ולאחר מכן לידי נסיכות הבוחר מפפאלץ (1685) ונסיכות הבוחר מבוואריה (1777).
גאוגרפיה
ייליך שוכנת בעמק הרור על גדות הנהר רור, באזור שטוח יחסית ופורה מאוד. היא שוכנת כ-20 קילומטרים מהגבול עם הולנד, וכ-30 קילומטרים מהגבול עם בלגיה. העיר קלן והנהר ריין רחוקים כ-40 קילומטרים מזרחה. העיירה גובלת בעיירה בצפון, עיריית  בצפון-מזרח, עיריית  בדרום-מזרח, עיריית  בדרום ובעיריית  במערב. גודלה המרבי הוא 13.3 קילומטרים ממזרח למערב ו-10.9 קילומטרים מצפון לדרום. פרט לנהר רור זורמים בתחומי העיירה היובלים אלאבך (Ellebach), איקטבאך (Iktebach) והתעלות: Krauthausen-Jülicher Mühlenteich ו-Altdorf-Kirchberg-Koslarer Mühlenteich.
נצרות
ייליך היא מקום מושבה של נפת הכנסיות של ייליך (Kirchenkreis Jülich), שבה כמעט 20 קהילות פרוטסטנטיות באזור הרור ואליו משתייכים למעלה מ-86,000 מאמינים. 16 הקהילות הקתוליות בייליך חברו יחד לקהילת הקהילות (GdG) Heilig Geist Jülich שבדיוקסיה של אאכן. אחוזת בית אוברבאך (Haus Overbach), הכוללת משרדים, מנזר ובית ספר של המסדר על שם פרנציסקוס מסאל, ממוקמת ברובע בארמן. קהילה נוצרית-בפטיסטית אוונגליסטית (Evangeliumschristen-Baptisten), קהילה אוונגליסטית (Freier Evangelischer) והכנסייה האפוסטולית החדשה (Neuapostolische Kirche) מיוצגות ככנסיות חופשיות בייליך.
שר (זמרת)
שר (Cher) (נולדה בשם: שרילין סרקיסיאן, באנגלית: Cherilyn Sarkisian; בתאריך ב-20 במאי 1946) היא זמרת, שחקנית, מנחת טלוויזיה, אשת עסקים ואייקון אופנה אמריקאית.
1946–1961: ראשית חיים
הסינגל הראשון של שר כסולנית נקרא "Ringo, I Love You" (שר הקליטה את השיר תחת שם הבמה "Bonnie Jo Mason"). השיר נכשל ומאזינים שלא התרשמו ממנו במיוחד, היו בטוחים שהקול הנמוך של "בוני ג'ו מייסון" שייך לזמר ולא לזמרת. הסינגל השני שהוציאה שר באותה שנה, "Dream Baby" (בשם "שרילין" (Sherilyn) זכה למעט יותר הצלחה.
1970-1979: תוכנית טלוויזיה, The Sonny & Cher Comedy Hour
בתחילת פברואר 1975 התחילה שר להנחות תוכנית משלה - "The Cher show", אשר זכתה לפופולריות בינונית. הצופים העדיפו להתמקד בתלבושות מיוחדות ופרובוקטיביות ששר לבשה בתוכנית, ולא בתכנים שלה. אחרי זמן קצר, ובשל חוסר ההצלחה של תוכניתה, הציעה שר לסוני לחדש את שיתוף הפעולה ביניהם. סוני, שלא הצליח בינתיים במספר פרויקטים טלוויזיוניים שיזם, הסכים ובשנת 1976 התחיל הסיבוב הנוסף של "The Sonny & Cher Comedy Hour".
שר ואולמן הוציאו אלבום משותף - "Allman And Woman: Two The Hard Way" - שלא זכה להצלחה רבה, כמו גם אלבומיה הנוספים מאותה תקופה: "Stars", "I'd Rather Believe In You", "Cherished".
1990–1999: Believe, הצלחה, סבב הופעות
בשנת 1992 סבלה שר מהתקף של תסמונת העייפות הכרונית ופעילותה פחתה מאוד. בין הפעילויות הבודדות באותה תקופה הייתה השתתפות בשני סרטים של רוברט אלטמן, "השחקן" ו"משהו ללבוש", בתפקידי אורח קטנים.
2000–2009: הצלחה בסיור, פרישה ומופע קבוע בוגאס
בשנת 2000 הפתיעה הזמרת את עולם המוזיקה עם אלבום אישי ולא מסחרי בשם not.com.mercial. לאחר שרוב חברות התקליטים החליטו לוותר על הפצתו (טענו שהאלבום "אישי מדי ובעל סיכוי נמוך למכירות טובות"), החליטה הזמרת להפיצו דרך האתר הרשמי שלה. בזמנו זאת הייתה החלטה לא שגרתית שהפתיעה רבים בתעשיית המוזיקה. האלבום זכה להצלחה בינונית. למרות המכירות הדלות, שר הגיעה שוב לכותרות. הפעם - בגלל מילות השיר "Sisters Of Mercy" בו קראה לנזירות בשמות גנאי כגון "בנות הגיהנום", "חסרות רחמים" וכדומה (השיר נכתב על ידי שר בעקבות זכרונות ילדותה כאשר אמה נאלצה למסור אותה לבית יתומות קתולי לתקופה קצרה ונתקלה בסירובן של האחיות להחזיר את הבת. המאבק על החזקת הילדה נמשך כחצי שנה).
כמובילת אופנה
לאורך הקריירה נחשבת שר למתלבשת נועזת ומובילת אופנה. עוד בצעירותה השפיעה שר על הפופולריות של שיער ארוך וחלק אצל נשים, וכן השפיעה על הפופולריות מכנסיים מתרחבים כלפי מטה וחולצות בטן. בשנות ה-70 הייתה בין האייקונים המובילים באופנה בעולם. כמו כן שר מוכרת בתור אישה שכתובת קעקע רבות עיטרו את גופה לאורך השנים. קעקועיה של שר נעשו הרבה טרם הדבר היה מקובל בעולם ואצל נשים בפרט. שר ידועה גם כחובבת מושבעת של ניתוחים פלסטיים, אף שאישרה בראיונות רק חלק יחסי מהניתוחים המיוחסים לה.
התנועה האפרו-אמריקאית לזכויות האזרח
בית המשפט העליון
בשנות ה-60 של המאה ה-20 נקבע העיקרון כי לכל אדם מגיע קול שווה, קרי המחוזות בבחירות לבית הנבחרים חייבים להיות שווים באוכלוסייתם, ושונה הנוהג המקובל עד אז, שאפשר מצב שבו מחוז מרובה שחורים זכה לאותו מספר נציגים כמו מחוז קטן שאוכלוסייתו לבנה.
דין בראון נגד מועצת החינוך של טופיקה 1954
13 הורים לילדים שחורים שוכנעו על ידי הנהגת ה־NAACP של טופיקה להגיש תובענה ייצוגית נגד מועצת החינוך של העיר טופקה בקנזס, בבית המשפט המחוזי הפדרלי של מחוז קנזס. ההורים פנו לבית המשפט בדרישה שיורה על ביטולה של מדיניות ההפרדה הגזעית של מחוז טופיקה. במחוז טופיקה היו בתי ספר נפרדים לשחורים ולבנים בהתאם לחוק מדינת קנזס משנת 1879 אשר אפשר למועצת החינוך לקיים מערכת חינוך נפרדת (אך לא חייב את מועצת החינוך לעשות כן). בראון שוכנע להגיש את התביעה בשם בתו, לינדה בראון, הלומדת בכיתה ג', ואשר נדרשה ללכת מרחק רב ביותר על מנת לעלות על אוטובוס אשר ייקח אותה לבית הספר היסודי מונרו - בעוד שבאותו מרחק הליכה היה בית ספר יסודי (בית הספר סמנר) אשר למדו בו רק לבנים.
בית המשפט העליון איחד את הדיון בארבעה מקרים: "בראון נגד מועצת החינוך, תביעת בריגס נגד אליוט, שהוגשה בדרום קרוליינה, תביעת דייוויס נגד מועצת החינוך של מחוז הנסיך אדוארד, שהוגשה בווירג'יניה, ותביעת גבהרט נגד בלטון שהוגשה בדלאוור. כל המקרים הללו מומנו על ידי ה־NAACP - העמותה הלאומית לקידום אנשים צבעוניים.
מחאות ישיבה 1958–1960
ביולי 1958, מועצת הנוער של ארגון NAACP יזמה מחאות ישיבה במסעדות-דלפק שהגישו ארוחת צהריים של רשת החנויות Dockum Drug Store בעיר ויצ'יטה, קנזס. מסעדות-דלפק אלה דומות במבנה שלהן לדיינר בכך שהלקוחות יושבים ליד דלפק של המסעדה. ישיבה ממושכת במספר רב של אנשים שלא מקבלים מזון, פוגעת ברווחי המסעדה בגלל תפיסת מקומות הישיבה ליד הדלפק. לאחר שלושה שבועות, התנועה הצליחה לגרום לחנות לשנות את מדיניות ההפרדה של מקומות הישיבה, וזמן קצר לאחר מכן בוטלה ההפרדה בכל החנויות של Dockum בקנזס. סטודנטים בהנהגת Clara Luper ביצעו סוג דומה של פעילות באותה שנה, בחניות של Katz Drug Store באוקלהומה סיטי ונחלו הצלחה.
המוחים קיבלו הכוונה להתלבש בצורה מהוגנת, לשבת בשקט, ולשבת בספסלים שונים כך שלבנים שמזדהים עם המחאה יוכלו להצטרף. מחאת הישיבה בגרינסבורו עודדה פעילויות דומות נוספות בריצ'מונד וירגיניה, נאשוויל טנסי, ואטלנטה ג'ורג'יה. המחאה שהניבה את התוצאה המהירה ביותר הייתה בנאשוויל, מקום בו מאות סטודנטים ממושמעים ומאורגנים ארגנו מחאות-ישיבה יחד עם קמפיין חרם צרכני. ב-13 בפברואר 1960, התרחש שביתת הישיבה הגדולה הראשונה בנאשוויל - 124 סטודנטים שרובם היו שחורים, נכנסו ל-3 מסעדות דלפק ובקשו ארוחות צהריים. לאחר שהצוות סירב לשרת אותם הם ישבו בחנות במשך שעתיים ועזבו את החנות ללא תקריות מיוחדות. מחאות אלה גררו לעיתים תגובות זועמות ותקיפות מצד הלבנים וכן מעצרים מצד המשטרה המקומית. ב-27 בפברואר 1960 נעצרו בנאשוויל 81 סטודנטים לאחר שהמון לבן תקף אותם, באשמת שוטטות והתנהגות פרועה. הדבר גרר תשומת לב תקשורתית רבה למחאה.
נסיעות החופש 1961
הנוסעים העצורים והשפוטים הכריזו על מדיניות "Jail No Bail" - הם סירבו לשלם קנסות ערבות, על מעצרים משפטים והרשעות שנגדו את החוקה, ובכך שמרו את הנושא בדיון הציבורי ובתקשורת. כל עציר נשאר בכלא במשך 39 יום, הזמן המקסימלי שבו הם יכלו להישאר בלי לאבד את זכותם לערער על מעצר, משפט והרשעה בניגוד לחוקה. לאחר תקופה זו הם הגישו ערעור ושילמו ערבות. נוסעי "נסיעות החופש" זכו ליחס נוקשה, שוכנו בתאים קטנים ומלוכלכים והוכו מדי פעם. בג'קסון, מספר אסירים גברים אולצו לבצע עבודות קשות בחום כבד. אחרים הועברו למתקני כליאה בתנאים קשים. לעיתים הגברים נתלו מקירות על ידי שלשלאות. בדרך כלל החלונות בתאים היו סגורים בימי חום, דבר שהקשה על הנשימה.
ארגון של רישום בוחרים
ההתנגדות לרישום מצביעים שחורים מצד הלבנים במיסיסיפי הייתה עזה כל כך, שהפעילים הסיקו כי כדי שיהיה סיכוי כלשהו להצליח נדרש מאמץ משותף של כל ארגון זכויות האדם. בפברואר 1962 יצרו נציגי ארגונים של SNCC, CORE ו-NAACP יחד את קואליציית הארגונים COFO שנועדה לסייע ברישום בוחרים במדינה.
גל גואה של אי-נחת ותגובת קנדי 1963
ברמינגהם הייתה רק אחת ממאות ערים שזועזו על ידי מחאות באביב ובקיץ של אותה שנה. חלק מערים אלו היו ערים במדינות הצפון. בסוף מאי החלו מהומות של שחורים בחלק הדרומי של שיקגו, לאחר שקצין משטרה לבן ירה בילד שחור בן 14 שנמלט מזירת שוד. התנגשויות אלימות התרחשו בין פעילים שחורים לעובדים לבנים בפילדלפיה ובהארלם במסגרת מאמצים מוצלחים לבצע אינטגרציה של פרויקטים לבינוי ברמת המדינה. ב-6 ביוני, מעל אלף לבנים תקפו מחאת ישיבה בלקסינטון, צפון קרוליינה. השחורים נלחמו בחזרה ואדם לבן נהרג. Edwin C. Berry מה-National Urban League הזהיר מפני אפשרות של קריסה מוחלטת ביחסים בין הגזעים.
המצעד לוושינגטון למען תעסוקה וחירות 1963
המצעד התקיים ב-28 באוגוסט 1963, במלאת מאה שנה ל"הצהרת האמנציפציה" על ידי אברהם לינקולן. בניגוד למצעד המתוכנן ב-1941 שנועד להיות של ארגוני שחורים בלבד, מצעד זה היה מאמץ משותף של כל ארגוני זכויות האזרח הגדולים, הענף הפרוגרסיבי של תנועת העובדים, ועוד ארגונים ליברלים. למצעד היו שש מטרות רשמיות כולל דרישה לדיור הוגן וחופש הצבעה, אבל המיקוד העיקרי שלו היה להעביר את חוק זכויות האדם שהוצע על ידי ממשל קנדי לאחר המהומות בבירמינגהם.
חוק זכות ההצבעה 1965
ב-1978, בחרו תושבי ניו אורלינס את ראש העיר השחור הראשון של העיר, ארנסט מוריאל. ב-1981 בחרה אטלנטה למשרת ראש העיר את השחור אנדרו יאנג. בג'קסון שבמיסיסיפי נבחר לראשונה ראש עיר שחור בשם הארווי ג'ונסון הבן ב-1997. פוליטיקאים שחורים ברמה הלאומית כללו את ברברה ג'ורדן, שהייתה האישה האפרו-אמריקאית הראשונה שנבחרה לסנאט של טקסס, ולאישה האפרו-אמריקאית הראשונה מן דרום ארצות הברית שנבחרה לבית הנבחרים הארצי. הנשיא ג'ימי קארטר מינה את אנדרו יאנג לשגריר ארצות הברית באו"ם. ג'וליאן בונד נבחר למועצה המחוקקת של ג'ורג'יה ב -1965, אם כי התגובה הפוליטית להתנגדות הציבורית שלו למעורבותה של ארצות הברית במלחמת וייטנאם, מנעה ממנו לתפוס את מושבו עד 1967. ג'ון לואיס מייצג את המחוז החמישי של ג'ורג'יה (המכסה ברובו את העיר אטלנטה ופרבריה) בבית הנבחרים של ארצות הברית, החל משנת 1987.
אמנות הרנסאנס באיטליה
לאונרדו דה וינצ'י
לֶאוֹנָרדוֹ דִי סֶר פִּייֶרוֹ דָה וִינצִ'י (1452–1519) הוא מגדולי אמני הרנסאנס, ואחד הציירים הדגולים בכל הזמנים. הוא קנה לו מקום ייחודי בתולדות האנושות, כאדם הבקיא במרבית תחומי הידע האנושי בזמנו; והיה מדען, מתמטיקאי, מהנדס, ממציא, אנטומיסט, צייר, פסל ואדריכל. לא אחת מתואר לאונרדו כארכיטיפ של איש הרנסאנס או הגאון האוניברסלי, אדם שסקרנותו האין־סופית משתווה רק לכוח ההמצאה שלו.
רפאל
יצירותיו של רַפָאֵלוֹ סַאנְצְיוֹ דָה אוּרְבִּינוֹ (1483–1520) מציגות מההישגים הטכניים הגדולים של אמנות הרנסאנס בשיאה וכן משקפות את רוח ההומניזם. תמונותיו הרמוניות, ובהן קיימות דמויות ארציות וטבעיות, אשר הבעתן אנושית ופשוטה. קדושי הכנסייה מוצגים בציורים כנעימי סבר ואצילים וסמלי קדושתם מרומזים. רפאל השתמש בפרספקטיבה בחללים גדולים; וזאת יוצרת אשליה שהתמונה ממשיכה את חלל החדר– ובטכניקה הזו הוא הקדים את הבארוק. למרות הדימוי הריאליסטי שבציוריו, אלו כפופים לכללים הנוקשים והקפדניים של העיצוב והמבנה.
דואליסט (סרט)
תקציר עלילת הסרט
באחד מאירועי הדו-קרב יאקובלב נפצע ובעודו שוכב פצוע הוא רואה בהזיותיו את עברו באיים האלאוטיים אליהם הוגלה לפני זמן רב, לאחר שנזרק מהצבא. בעבר שמו לא היה יאקובלב כי אם הקצין קוליצ'ב, כאשר הרוזן בקלמישב ראה עצמו נעלב ממנו כאשר סירב לדו-קרב מולו הוא הפעיל את כל כובד השפעתו להביא לכך שקוליצ'ב יוגלה הרחק אל אלסקה.
ביקורת
מבקר הקולנוע הרוסי אנטון דולין ציין את ייחודיות הסרט וכינה אותו "הסרט המסקרן ביותר של השנה" וכי העיר פטרבורג הוצגה בו כעיר השיטפונות הנצחיים, מזוהמת ומזג האוויר בה הוא סגרירי וגשום, שילוב לונדון מהתקופה התעשייתית וסטימפאנק. דולין מציין לטובה את עיצוב ההפקה והמוזיקה המתנגנת ברקע.
לדברי אנדריי פלאחוב "מיזגיריוב [הבמאי] מציג נואר בעיצוב שונה ובו רוסיה של המאה ה-19 מוצגת כאמריקה של המערב הפרוע." כך גם לדברי המבקר מיכאיל טרופימנקוב.
גלגל השנה
פסטיבלים
במסורות וויקאניות, הפסטיבלים, הקשורים לתנועת השמש קשורים בדרך כלל למיתולוגיה ובסמליות של השמש, ובמרכזם מחזורי החיים של השמש. באופן דומה, המסורת הוויקנית כוללת אסבות- פסטיבלים הקשורים באופן מסורתי למחזורי הירח. יחדיו, השבתות והאסבות מייצגים את החגיגות הנפוצות ביותר במסורות נאו-פגאניות וויקאניות, במיוחד בקבוצות כישוף עכשוויות.
מאבון - יום השוויון הסתָיוי
חג השוויון הסתיוי, בית הקציר, מאבון, או, לפי המסורת הנאו-דרואידית, אלבן אלפד, נחגג בין ה21 ל-24 בספטמבר. עיקרו של החג היא הודיה על פירות האדמה והכרה בצורך לחלוק אותם כדי להבטיח את ברכות האלים בחודשי החורף הקרבים. את השם מאבון (Mabon) טבע איידן קלי בסביבות 1970 כהתייחסות ל- Mabon ap Modron (אנ'), דמות מהמיתולוגיה הוולשית.
סמהיין (האלווין)
סמהיין (מבוטא סה-וויין), שנחגג בשני הימים הראשונים של חודש נובמבר. נחשב על ידי הוויקנים לאחד מארבע השבתות החשובות יותר. סמהיין הוא זמן לציין את חייהם של המתים, ולעיתים קרובות זה כרוך בכבוד לאבות קדומים, לבני משפחה, לזקני האמונה, לחברים, לחיות מחמד ולאהובים אחרים שמתו. סמהיין מקביל לחגיגות של ליל כל הקדושים ושל יום המתים. בכמה טקסים מוזמנים רוחות הנפטרים להשתתף בחגיגות. זה נתפס כפסטיבל של חושך, שמאוזן בנקודה הפוכה של הגלגל על ידי פסטיבל בלטיין, שנחגג כפסטיבל של אור ופוריות.
ויקה
לפי ויקה, גלגל השנה מייצג את הדואליות בין האל לאלה. האלה המשולשת מייצגת שלושה אספקטים בחיי האישה - העלמה, האם והזקנה. היא נולדת כעלמה, גדלה להיות אם, ולבסוף מזדקנת ונולדת מחדש כעלמה. מחזור זה מבוטא במופעי הירח במהלכי החודש. לעומת זאת, האל המקורנן מבוטא במחזור השמש במהלך השנה - הוא נולד מהאלה (כשהיא באספקט האם שלה) ביולת וגדל בכוחו עד ליום שוויון הקיץ בו הוא מגיע לשיאו ומתחיל בגוויעתו. בסמהיין, הוא יורד לשאול וביול הוא נולד שוב מחדש והגלגל ממשיך.
הלניזם
המיתולוגיה היוונית מספרת על פרספונה, שהייתה נערה יפה ביותר והכול אהבוה, אך היא לא חיה על הר האולימפוס כמו הוריה, אלא העבירה את ימיה על פני האדמה, קוטפת פרחים ונוטעת צמחים יחד עם חברותיה. אולם האדס חמד אותה לעצמו, והחליט לחטוף אותה ולהביאה לממלכתו אשר מתחת לאדמה. יום אחד, בשעה שפרספונה טיילה כהרגלה על פני האדמה, האדס מימש את תוכניתו: הוא פרץ רכוב על מרכבתו מבקע באדמה, תפס את הנערה ההמומה, ולקח אותה איתו לשאול תחתיות. אף אחד, פרט לזאוס ולהליוס, השמש הרואה הכול, לא הבחין במאורע.
גארט טמפל
השנים הראשונות (2009–2012)
לאחר שלא נבחר כלל בדראפט ה-NBA 2009 חתם טמפל על חוזה ביוסטון רוקטס, אך נופה מהסגל לפני תחילת העונה ועבר לקבוצת הבת שלה מליגת הפיתוח של ה-NBA – ריו גראנדה ואלי וייפרס. לאורך העונה קלע 14.9 נקודות בממוצע למשחק במדי ריו גראנדה. בפברואר 2010 חתם ברוקטס על שני חוזים עוקבים ל-10 ימים, ובמרץ חתם על חוזה ל-10 ימים בסקרמנטו קינגס. בתום חוזהו עם הקינגס חתם על חוזה דומה בסן אנטוניו ספרס, וב-23 במרץ חתם על הארכת חוזה בסן אנטוניו עד לסיום עונת.
מערת קיטום
המערה, הידועה גם בשם "מערת הפילים", נמצאת בהר אלגון ביבשת אפריקה, בגבול שבין קניה לאוגנדה. חלק מהמערה עשויה סלעים וולקניים, שכן הר אלגון הוא הר געש כבוי, אך דפנות הפנים שלה מכילות מלח שהיה חיוני להתפתחותם של בעלי חיים שחיו באזור.
מרים דרור
ביוגרפיה
מרים דרור התגוררה עם בעלה שמעון ברעננה.
Believer (שיר של Imagine Dragons)
לחן
על פי גיליון התווים שפורסם באתר Sheetmusicdirectcom, לשיר יש קצב של 120 פעימות לדקה. השיר נכתב במשקל אלה ברווה, והוא במפתח של B♭ מינור. המנעד הקולי של דן ריינולדס נע בין A♭3 ל- D♭5 לאורך השיר.
וידאו קליפ
הווידאו קליפ הרשמי לשיר בבימויו של מאט איסטין, פורסם ב-7 במרץ 2017 בערוץ היוטיוב של Imagine Dragons. הקליפ מציג קרב איגרוף בין דן ריינולדס לדולף לונדגרן. דן מפסיד בקרב, ואומר שהוא רוצה להפסיק, אך דולף משיב "אי אפשר", בצורה שנשמעת כאילו סמכות גבוהה יותר היא שמאלצת אותם להילחם. הקליפ מסתיים בכך שריינולדס בקושי בהכרה, ורק אז ניתן לראות את מה שדן הצעיר שרטט בפנקס בתחילת הקליפ: סמל זהה לזה שעל חזהו של ריינולדס, סמל "Evolve".
רונן גבאי
קריירת אימון
גבאי החל את קריירת האימון שלו ב-2006 במחלקת הנוער של בית"ר טוברוק, שם היה עד דצמבר 2014 כאשר חתם כמאמן מכבי יפו מליגה א', אך לאחר מספר שבועות עזב את הקבוצה והצטרף כעוזר מאמן מכבי נתניה לצידו של רוני לוי. חצי שנה לאחר מכן, לקראת עונת 2015/2016, עבר גבאי עם רוני לוי למכבי חיפה כעוזר מאמן. בתום העונה עזב גבאי את מכבי חיפה, וחזר לבית"ר טוברוק כמנהל מקצועי במחלקת הנוער. ב-2017 חתם כמאמן הנוער של מכבי נתניה עד שעזב לאחר שנה וחצי.
ולטר אלמר סקופילד
ביוגרפיה
בשנת 1899, הוא ואשתו עברו לסאות'פורט, צפון מערב אנגליה, והתגוררו עם הוריה. לבני הזוג נולדו שני בנים, סימור וסידני. המשפחה התגוררה זמן מה בבריטני, ומ־1903 עד 1907 בעיירת החוף סנט אייבס, קורנוול. סקופילד בילה מחצית השנה בפילדלפיה וצייר את נופי הסתיו וסצנות חורף, בעוד שאשתו ובניו נותרו באנגליה. הוא שמר על שגרה זו במשך השנים 1902 עד 1937, למעט במהלך מלחמת העולם הראשונה.
סקופילד חזר עם אדוארד רדפילד לצרפת, שניהם עבדו באוויר הפתוח גם במזג האוויר הקר ביותר, והעדיפו בדים גדולים ושאפו לסיים יצירה ביום אחד. מאוחר יותר הם נפרדו והפכו ליריבים.
חיים פרטיים
בספטמבר 1937 רכשו את "בית גודולפין", אחוזה מהמאה ה -17 בקורנוול, ששוחזרה על ידי בנם האדריכל, סידני אלמר שופילד (1901–1983). רבים מציוריו המאוחרים של סקופילד מתארים את האחוזה ואת הגנים שלה. בני הזוג עברו לבית קטן יותר באותו נכס בשנת 1941, ונתנו את בית האחוזה לבנם סידני ולכלתו.
מפעלי פלדה מגניטוגורסק
היסטוריה
ב-31 בינואר הופעל כבשן ראשון ותוך כשנה עבדו 4 כבשנים ו-4 תנורים לייצור פלדה. באוגוסט 1934 החל ייצור מוצרי פלדה. עד לתחילת מלחמת העולם השנייה המפעל התמחה בייצור פלדה לצרכים אזרחיים. עם תחילת המלחמה המפעל אורגן מחדש תוך ניצול ציוד שהובא ממפעל פלדה מאוקראינה והחל ייצור המוני של פלדה לשריון.
הרפתקאותיו של פינוקיו
הרפתקאותיו של פינוקיו (שמו המלא באיטלקית: Le avventure di Pinocchio. Storia di un burattino; בתרגום חופשי "הרפתקאותיו של פינוקיו: סיפורה של בובת-עץ"; מוכר גם בשם המקוצר פינוקיו), הוא ספר ילדים מפורסם, המתאר את עלילותיה של בובת-עץ שובבה בשם פינוקיו, שנחשב לאחד מספרי הילדים הקלאסיים של העולם המערבי. הספר נכתב על ידי הסופר האיטלקי קרלו קולודי (שם העט של קרלו לורנציני).
החלק הראשון (פרקים 1–15)
העלילה מתחילה במחוז טוסקנה שבאיטליה. נגר בשם אנטוניו מוצא בול-עץ של עץ האורן אותו הוא מתכנן לגלף כרגל לשולחן. כאשר הוא מתחיל במלאכה, בול העץ צועק לו "בבקשה, תהיה זהיר!". אנטוניו המפוחד מבול-העץ המדבר, איננו יודע מה יעשה עד אשר שכנו, ג'פטו (אשר ידוע כזקן מריר ושונא-ילדים) מגיע לביקור ומחפש בול-עץ לצורך בובת תיאטרון אותה הוא בונה. אנטוניו אשר רואה בזאת הזדמנות מושלמת, נותן לג'פטו את בול-העץ.
ג'ון בול (מלחין)
יצירותיו
היצירה הראשונה (והיחידה) שלו שיצאה לאור בדפוס, בשנת 1612 או 1613, הייתה תרומה של שבעה קטעים לאוסף המוזיקה לווירג'ינל המכונה "פארתניה", או "ביכורי המוזיקה הראשונה שהודפסה מאז ומעולם לווירג'ינל", שאותם הקדיש לנסיכה אליזבת בת ה-15, תלמידתו, לרגל אירוסיה לפרידריך החמישי, הנסיך הבוחר של הרהיין. יתר התורמים ל"פארתניה" היו בני זמנו של בול, ויליאם בירד ואורלנדו גיבונס, ממלחיני התקופה הנודעים ביותר. בול כתב גם מזמור תפילה, "האל האב, האל הבן" לכלולות הנסיכה והנסיך הבוחר בשנת 1613.
לעולם (אלבום)
רקע והפקה
השיר "בדיית באללה", הוא חידוש לשיר העממי והמוכר בערבית תימנית בעל אותו השם. בנוסף לכך, לשיר חיברה צנעני קליפ עם תמונות מתימן.
פרדיננד אלברכט השני, דוכס בראונשווייג-וולפנביטל
ביוגרפיה
פרדיננד אלברכט נולד בבפרן ב-29 במאי 1680 לפרדיננד אלברכט הראשון, דוכס בראונשווייג-וולפנביטל ולכריסטינה מהסן-אשוואגה, בתם של פרידריך, רוזן הסן-אשווגה ואלאונורה קתרינה, רוזנת פפאלץ-צווייבריקן. בשנת 1687 מת אביו פרדיננד אלברכט הראשון, דוכס בראונשווייג-וולפנביטל, ופרדיננד אלברכט ירש את נחלותיו ותאריו. בצעירותו התגייס פרדיננד אלברכט לצבא האימפריה הרומית הקדושה, ואף לחם עמו במלחמת הירושה הספרדית. בשנת 1704 הוא מונה לשלישו של לאופולד הראשון, קיסר האימפריה הרומית הקדושה, בשנת 1707 הוא הועלה לדרגת גנרל מיור, ובשנת 1711 הוא הועלה לדרגת פלדמרשל-לוטננט. במהלך המלחמה ההבסבורגית-עות'מאנית (1716–1718) לחם פרדיננד אלברכט תחת פיקודו של הנסיך אויגן מסבויה, והשתתף בקרבות על בלגרד ופטרוברדין, ולאחר מכן מונה למפקד מצודת קומארנו. בשנת 1723 הוא הועלה לדרגת פלדצוגמייסטר, ובשנת 1733 הוא הועלה לדרגת גנרל-פלדמרשל. בשנת 1735 מת דודו-חמיו לודוויג רודולף, דוכס בראונשווייג-לינבורג ללא בנים, ופרדיננד אלברכט ירש את נחלותיו ותאריו, אולם כעבור 6 חודשים ב-2 בספטמבר 1735 מת פרדיננד אלברכט, ובנו קרל הראשון, דוכס בראונשווייג-וולפנביטל ירש את נחלותיו ותאריו.
דיון קופר
ביוגרפיה
קופר השתתף בעונה השישית של The Voice of Holland בסוף 2015. במהלך האודישן העיוור שלו הוא שר את השיר "Feeling Good"', והוא נכנס לקבוצתו של עלי בי. הוא הודח בשלב הדו-קרב.
סן-סיפריין, פירנה-אוריינטל
אקולוגיה
"מתחם הלגונה Canet-Saint Nazaire", בשטח של 1,869 דונם, ממלא תפקידים שונים בהתאם לעונות השנה ולמיני הציפורים: אזורי מנוחה, אזורי קינון (בין היתר אזורי דיונות), ואזורי האכלה (גוף מים, כרי דשא לניקור). האתר הוא אפוא ביתם של מינים רבים, לרוב במספרים משמעותיים. במקום נמצאת פורפיריה סגולה, וגוף המים באזור הוא אתר הקינון היחיד שלו, הידוע כיום בצרפת.
אזורי טבע בעלי עניין אקולוגי, פאונה ופלורה
"מתחם הלגונה קאנה-סן-נזר" (Canet-Saint-Nazaire; 1,912 דונם), המשתרע על 4 קומונות.
היסטוריה
בשנות השלושים והארבעים היה בסן-סיפריאן מחנה בו נכלאו כ-70,000 רפובליקנים שנמלטו מספרד בתום מלחמת האזרחים בספרד. הם הוחזקו בתנאים גרועים, בשטחים פתוחים מגודרים בתיל. במהלך מלחמת העולם השנייה שימש המחנה לכליאת אנשים, רובם יהודים, לפני שנשלחו למחנות ההשמדה.
מאטריה
היצירה מצוירת בטכניקת שמן על בד והיא מוצגת במוזיאון גוגנהיים בניו יורק.
מגפת הקורונה בבוטסואנה
מניעה
כאמצעי זהירות, הממשלה אסרה על התכנסויות של יותר מ-50 איש ואסרה כניסה של אנשים ממדינות הנחשבות לסיכון גבוה. ב-24 במרץ הודיעה הממשלה כי הגבולות של המדינה סגורים. אזרחי בוטסואנה רשאים לחזור אך צריכים להיכנס להסגר במשך 14 יום. עם זאת, קיים חשש שאנשים עדיין עשויים להיכנס לבוטסואנה באופן לא חוקי מזימבבואה על ידי הימנעות ממעברי גבול רשמיים.
בהימרו רמג'י אמבדקאר
חייו
לאחר שבצעירותו התגבר על מספר חסמים חברתיים וכלכליים, הפך אמבדקאר לאחד מהראשונים מבני הטמאים שקיבל חינוך אוניברסיטאי בהודו. לאחר שקיבל תואר במשפטים ומספר תוארי דוקטור עבור עבודותיו בתחום המשפט, הכלכלה ומדע המדינה מאוניברסיטת קולומביה ומבית הספר לכלכלה של לונדון, שב אמבדקאר להודו כחוקר בעל שם. הוא עסק בפרקטיקה פרטית כעורך דין מספר שנים בטרם החל להוציא לאור כתב עת ולפרסם מאמרים שקראו להשגת זכויות פוליטיות וחופש חברתי בעבור הטמאים בהודו. הוא התפרסם בוויכוחיו עם מהטמה גנדי בהם טען כי לא ניתן לתקן ולבטל את מעמד הטמאים ואת השליטה הכלכלית והחברתית של הכתות הגבוהות, ללא דיון במהות דת ההינדואיזם, דיון שגנדי מאן להיכנס אליו. בניגוד לגנדי דרש אמבדקאר ייצוג נפרד לטמאים (דאליט / האריג'נס) דבר לו התנגד בתוקף גנדי מחשש מפירוד בהינדואיזם.
חרות (מושב)
היסטוריה
מזרחית למושב ממוקמים שני בתי ספר יסודיים גדולים (בין ההדרים והדר השרון) וחטיבה צעירה, המרכזים ילדים מעשרה יישובים נוספים.
The Eras Tour
במה ותאורה
בנוסף על אותו מקטע במרכז המעוין קיימים בלוקים אשר עולים ויורדים מתוך הבמה, הבלוקים עצמם הינם דיגיטליים ומוצגים עליהם קטעים ויזואליים, אשר משתנים גם הם במהלך השירים.
All My Love (Solo Tu)
הסינגל של ריצ'רד הגיע למקום השישי במצעד הסינגלים הבריטי, ולמקום השמיני באירלנד. עוד במצעדים הגיע השיר למקום השלישי בבלגיה (פלנדריה) וה-16 (ולוניה), למקום התשיעי באוסטרליה, החמישי בניו זילנד, ה-12 בהולנד, והשלישי בדרום אפריקה.
ג'רג' גוטזגן
ביוגרפיה
מחקריו התמקדו במחלות לב וכלי דם, שינויים המטולוגיים במחלות כליות ומחקר בצקת ריאות. היה חבר כבוד בחברה הבינלאומית לקרדיולוגיה ובאיגוד האיטלקי לקרדיולוגיה.
תנובות
היסטוריה
שמו של היישוב סמלי ולקוח מתחום החקלאות על פי הפסוק:.
ארקדי זיידס
ביוגרפיה
משנת 2004 עובד ככוריאוגרף עצמאי. יצירותיו הוצגו בפסטיבלים בישראל, שווייץ, איטליה, צ'כיה, הולנד, הודו, הונגריה, פולין, ספרד, שוודיה, רומניה, גרמניה, סין, טיוואן, יפן ועוד.
שארב
שארב נרצח יחד עם תשעה מחבריו למערכת המגזין ושני שוטרים בפיגוע במערכת המגזין בינואר 2015.
עופר גרשון
עופר גרשון (נולד בשנת 1968) הוא ספורטאי ישראלי בעבר. 6 פעמים ברציפות אלוף ישראל (1985–1990) בזריקת דיסקוס.
בוראן (כלי הקשה)
קוטרו של הבוראן נע בין 25 ו-66 ס"מ, אך בדרך-כלל בין 35 ו-46 ס"מ. צידו האחד של הבוראן חלול, ובו מניח הנגן את ידו ומשנה בעזרתה את גובה הצליל המופק. הנגינה מתבצעת בדרך-כלל בישיבה ובעזרת כף היד עצמה או מקוש מעץ. למקוש בדרך-כלל שני ראשים, דבר המאפשר לנגן במהירות רבה.
אנדרס באידה
אנדראס באידה (בספרדית: Andres Baida נולד ב-28 בפברואר 1995), הוא שחקן קולנוע וטלוויזיה מקסיקני, הידוע בזכות תפקידיו בסדרות הטלוויזיה מי הרג את שרה? ו-"Control Z" המשודרות בנטפליקס.
קריירה
באידה למד כלכלה בארצות הברית. הוא נשר באמצע לימודיו כדי להתמקד במשחק. הוא למד במרכז לחינוך ואמנויות, במגמת משחק. עם סיום לימודיו ב- CEA, השתתף בכמה פרקים של סדרות הטלוויזיה La rosa de Guadalupe ו- Como dice el. מאוחר יותר, הוא שיחק באופרת הסבון Like,שם גילם את פפה טולדו. בשנה שלאחר מכן הוא קיבל תפקיד משנה בטלנובלה Los elegidos.
אלבום רמיקס
אלבום רמיקס או אלבום רמיקסים הוא אלבום המכיל בעיקר רמיקסים או גרסאות אקוסטיות של שירים אשר נכללו בדרך כלל בתוך אלבום אולפן או מיני-אלבום במקור. לרוב, הרמיקסים נעשים על ידי דיג'יים, ומפיקים מוזיקליים שונים.
היסטוריה
Aerial Pandemonium Ballet של הארי נילסון, אשר יצא בשנת 1971, הוא אחד מן אלבומי הרמיקסים הראשונים שיצאו, ויש האומרים כי הוא אלבום הרמיקסים הראשון בהיסטוריה. עם מרוצת השנים יצאו עשרות אלפי אלבומי רמיקסים, אשר כללו בתוכם רמיקסים לשירים מתוך אלבומים, מיני-אלבומים וכדומה.
רן יעקובי
קריירה
בתפקידו הבא בין 2016 ל-2020 שימש כציר-יועץ לגרמניה בשגרירות ישראל בברלין. במסגרת התפקיד יזם הקמת אנדרטה על קיר משרד החוץ ותערוכה לזכרם של 36 דיפלומטים חסידי אומות העולם שפעלו למען הצלת יהודים בשואה. כמו כן, ב-2018 פתח את הפורום הגלובלי במאבק באנטישמיות.
ציקלואלקאן
בכימיה אורגנית צילואלקאן (cycloalkanes ) הוא תרכובת אליציקלית רווייה (כל קשרי הפחמן-פחמן הם קשרים יחידים) במבנה המכיל טבעת אחת. המולקולה יכולה לכלול גם שרשראות צדדיות. הנוסחה הכללית לציקלואלקאנים היא cnH2n כלומר ציקלואלקאן הוא איזומר של אלקן בעל אותו מספר פחמנים וקשר כפול אחד. יש המרחיבים את ההגדרה גם לתרכובות המכילות יותר מטבעת אחת ואז הנוסחה הכללית CnH2(n+1-r) כאשר n הוא מספר אטומי הפחמן ו r מספר הטבעות. שם התרכובת מתקבל מהוספת התחילית ציקלו (cyclo) לפני שם הפחמימן: ציקלופרופאן (3 אטומי פחמן בטבעת), ציקלובוטאן וכו'.
ערי גלס
ערי גלס (נולד כאריך גלס, Erich Glas, 1897 – 1973) היה צייר, גרפיקאי, מאייר וצלם ישראלי, יהודי יליד גרמניה.
בארץ ישראל
בשנת 1957 עזב את הקיבוץ והתיישב בעכו. בשנת 1955 הציג בתערוכה קבוצתית בעכו. בשנת 1967 לקח חלק בתערוכה הראשונה לרישום גרפי בישראל, במוזיאון בחיפה.
חייו האישיים ומותו
מנישואיו לאישה יהודייה, מילֶה, נולד בנו גוטהארד, לימים הממציא הישראלי עוזי גל.
המעפיל
כלכלה
ענפי הכלכלה העיקריים בקיבוץ הם:
סיווג נגיפים
מערכת LHT לסיווג נגיפים
הסיווג הזה אושר על ידי הוועדה הפרוויזונלית לנומנקלטורה שך נגיפים (PNVC) של ההתאחדות הבין-לאומית לאגודות מיקרובילוגיות ב-1962, והיא בנויה כך:
נחל אמציהו
נחל אמציהו הוא נחל בצפון הערבה. אורכו כ־20 קילומטר ושטח אגן ניקוזו כ־190 קמ"ר. מוצאו בגבעות יועדן, כ־5 קילומטר מדרום לפתחו של המכתש הקטן, והוא נשפך למלחת סדום ליד מושב עין תמר שמדרום לים המלח.
נחל אמציה מנקז שטח גדול בצפון הערבה שממערב למושב עידן עד בואכה כיכר סדום ודרום ים המלח, כאשר הוא נשפך כאמור לתוך אגן הניקוז של נחל צין במלחת סדום. הוא מותווה לאורך קו העתק הבנוי מסלעי חוואר הלשון הנמשך ממערב לנאות הכיכר ועד למרגלות הרי אדום הצפוניים. מתלול זה מתרומם כ־30 מטר מעל ערבת סדום (ראו צילום), כיוונו צפון מזרח והוא ידוע גם בכינוי "מדרגת ההעתק של נאות הכיכר". לאורך אפיקו נמשכת דרך עפר עבירה לרכב 4X2 גבוה. נחל אמציהו מתחתר לכל אורכו במשקע האגמי של סדרת הלשון, ויוצר קניון עמוק בין קירות לבנים זקופים. בקירותיו נראה חתך גאולוגי של הסלעים המרכיבים את סדרת הלשון: שכבות אופקיות דקות של חרסית, ארגוניט, גבס וקונגלומרט נחלים. שכבות אלה נקראות בשפה הגאולגית למינות בעקבות הזרימה הלמינרית בנחלים שהשקיעה אותם.
דנילה חוטולב
מועדונים
בקיץ 2018 עבר לזניט-2 סנקט פטרבורג: תחילה שיחק בקבוצת הנוער של זניט במסגרת ליגת הכדורגל לנוער ולאחר מכן בזניט-2 בליגה המקצוענית. בינואר 2021 זומן לראשונה לסגל הקבוצה הבוגרת. ב-10 בפברואר 2022 הצטרף לאורנבורג.
ג'ניפר ברטלט
עבודותיה
נפטרה ב-25 ביולי 2022.
נעמה לזימי
נעמה לָזִימִי (נולדה ב-11 בינואר 1986, ב' בשבט ה'תשמ"ו) היא פוליטיקאית ישראלית, חברת הכנסת מטעם מפלגת העבודה, יושבת-ראש הוועדה המיוחדת לענייני הצעירים וחברת ועדת הכספים. בעבר הייתה חברת מועצת העיר חיפה וסגנית יו"ר אגודת הסטודנטים באוניברסיטת חיפה.
קריירה פוליטית
במסגרת פעילותה ההתנדבותית בכוח לעובדים בין השנים 2012–2018, ארגנה את מאבק העובדים בהוט צפון, עמדה בראש ועדת הכספים של הארגון וכן נבחרה פעמיים לחברת הנהגת הארגון. בשנת 2012 נבחרה לוועידת מפלגת העבודה. בשנת 2013 התמודדה לראשונה בבחירות לרשויות המקומיות בישראל במסגרת רשימת מפלגת העבודה בחיפה, הרשימה קיבלה מקום בודד במועצה ולזימי ששובצה במקום השני נותרה בחוץ. בהיותה פעילה במפלגה, התמודדה בשנת 2016 על ראשות המשמרת הצעירה הארצית, אך הפסידה בהפרש של קול אחד.
במסגרת בחירתה לחברת מועצת העיר חיפה מטעם סיעת "חיים בחיפה" בראשות עינת קליש-רותם, נבחרה לעמוד בראש הוועדה לשוויון מגדרי בחיפה ופעלה למען מיצובה של חיפה כעיר הראשונה בישראל המתנהלת תחת חזון מגדרי שוויוני במסגרת תוכנית 'עיר לכולן', למען עידוד ערים נוספות בישראל להתקיים תוך רגישות מגדרית.
הכנסת העשרים וארבע
בעקבות התפטרותו של השר עמר בר-לב מהכנסת במסגרת החוק הנורווגי, ויציאתו היזומה של השר נחמן שי מרשימת המפלגה לכנסת (משום שמונה לשר התפוצות), נכנסה לראשונה לכנסת, והושבעה ב-22 ביוני 2021. היא נבחרה לחברת ועדת הכספים של הכנסת, חברת הוועדה לקידום מעמד האשה, חברת ועדת ביטחון הפנים וחברת הוועדה המיוחדת לעניין הקרן לאזרחי ישראל.
מערת אקאין
חדר זלדי
דמויות הביזון מנצלות את שולי הסלע הטבעיים המשלימים את הגוף. שוליים אלו יוצרים את קו הגב ואת הזנב.
גלריה אונצי
אורכה של גלריה אונצי (Auntzei) 15 מטרים ורוחבה 2 מטרים, ללא יציאה. במקום זה יש כמה דמויות של בעלי חיים, 2 איילים, 4 עזים ואלתית אחת. בגלריה זו נותרו שרידים של דובי המערות.
המערה כמקדש
מערת אקאין תוארה כמקדש, מכיוון שהדמויות רחוקות מהכניסה ומבלי לראות אור שמש בכל עת. היא מחולקת לשלושה אזורים נפרדים, בהם יש לגוש הסלע המייצג סוס ולקן הדוב משמעות מיוחדת.
סלע משה
אודות האתר
אתר הצלילה סלע משה סלע הוא בלט אלמוגים הגדל מהקרקעית הים (עומק מקסימלי של 8 מטרים) ועולה עד קרוב לגובה לפני המים.
פרנסס מקדורמנד
פרסים ומועמדויות בולטות
בנוסף, מקדורמנד הייתה מועמדת 3 פעמים לפרס אוסקר לשחקנית המשנה הטובה ביותר: ב-1988 עבור תפקידה ב"מיסיסיפי בוערת", ב-2000 עבור "כמעט מפורסמים", וב-2006 עבור "ארץ קרה".
נורדיה
ב-1994 הוקם סמוך למושב, יישוב קטן בעל כמה רחובות וכמה בתים שנקרא "נאות נורדיה". למרות זאת, הוחלט לא לשנות את הסטטוס של נורדיה וזאת בהתאם לתוכניות המתאר לגבי אזור השרון ("תמ"א 35", שאושרה על ידי הממשלה ב-2005).